Extreu les principals categories de què parla el text següent:
Maria Assumpció Català i Poch (Barcelona, 14 de juliol de 1925 - 3 de juliol de 2009) fou una matemàtica i astrònoma catalana. Nascuda a Barcelona, la seva família es va traslladar a Montblanc, on el seu pare treballava, i allà va començar els seus estudis primaris. De tornada a Barcelona va anar a una escola de monges i, després de la guerra civil, va acabar el batxillerat a l'Institut Maragall.De 1947 a 1952 va estudiar Ciències matemàtiques a la Facultat de Ciències de la Universitat de Barcelona i després hi va fer el doctorat. Mentre feia el doctorat va començar la seva activitat docent que va continuar fins a 1991. Començà com a ajudanta de la Secció d'Astronomia del Seminari Matemàtic de Barcelona, lligat al Patronat Alfons el Savi del CSIC. Posteriorment, va treballar a l'Institut Henri Poincaré i al Laboratori de Dinàmica i Estadística Estel·lars, i també va col·laborar amb la Càtedra especial de Tecnologies de l'Espai de la Universitat Politècnica de Catalunya. El 1970 fou la primera dona a obtenir el doctorat en Matemàtiques per la Universitat de Barcelona, amb la tesi Contribució a l'estudi de la dinàmica dels sistemes estel·lars a simetria cilíndrica, i va ser professora de matemàtiques i astronomia a la Universitat de Barcelona. Va dur a terme observacions sistemàtiques de taques solars durant més de trenta anys i va representar l'estat espanyol a la Unió Astronòmica Internacional. El 21 d'abril de 2009, uns mesos abans de morir, va rebre la Creu de Sant Jordi. El 4 de març de 2016 es va batejar amb el seu nom el telescopi ubicat al Centre d'Observació de l'Univers, al Parc Astronòmic Montsec.
Maria Assumpció Català i Poch : persona, Barcelona : Entitat_Geopolítica, Montblanc : Entitat_Geopolítica, Universitat de Barcelona : educació, Institut Henri Poincaré : educació, Laboratori de Dinàmica i Estadística Estel·lars : organització, Universitat Politècnica de Catalunya : educació, Unió Astronòmica Internacional : organització, Parc Astronòmic Montsec : edifici, Institut Maragall : educació, Seminari Matemàtic de Barcelona : organització, Patronat Alfons el Savi : organització, CSIC : organització, Centre d'Observació de l'Univers : organització